Document ID: 32013D0702

NEUVOSTON PÄÄTÖS,
annettu 7 päivänä lokakuuta 2013,
Euroopan yhteisön ja sen jäsenvaltioiden sekä San Marinon tasavallan yhteistyöstä ja tulliliitosta tehtyyn sopimukseen liitettävän, Kroatian tasavallan osallistumista sopimuspuolena kyseiseen sopimukseen sen Euroopan unioniin liittymisen vuoksi koskevan pöytäkirjan allekirjoittamisesta Euroopan unionin ja sen jäsenvaltioiden puolesta sekä pöytäkirjan väliaikaisesta soveltamisesta
(2013/702/EU)
EUROOPAN UNIONIN NEUVOSTO, joka
ottaa huomioon Euroopan unionin toiminnasta tehdyn sopimuksen ja erityisesti sen 207 ja 352 artiklan yhdessä 218 artiklan 5 kohdan ja 8 kohdan toisen alakohdan kanssa,
ottaa huomioon Kroatian liittymisasiakirjan ja erityisesti sen 6 artiklan 2 kohdan toisen alakohdan,
ottaa huomioon Euroopan komission ehdotuksen,
sekä katsoo seuraavaa:
(1)
Neuvosto valtuutti 14 päivänä syyskuuta 2012 komission aloittamaan neuvottelut San Marinon tasavallan kanssa Euroopan yhteisön ja sen jäsenvaltioiden sekä San Marinon tasavallan yhteistyöstä ja tulliliitosta tehdyn sopimuksen (1) mukauttamiseksi neuvottelemalla Kroatian osallistumista sopimuspuolena kyseiseen sopimukseen sen unioniin liittymisen vuoksi koskevasta pöytäkirjasta, jäljempänä ’pöytäkirja’.
(2)
Komissio neuvotteli pöytäkirjasta, ja neuvottelut saatiin hiljattain päätökseen.
(3)
Pöytäkirja olisi allekirjoitettava unionin puolesta sillä varauksella, että sen tekeminen saatetaan myöhemmin päätökseen.
(4)
Kroatia liittyi unioniin 1 päivänä heinäkuuta 2013.
(5)
Kroatian unioniin liittymisen vuoksi ja jotta voidaan varmistaa sen osallistuminen sopimukseen sopimuspuolena sen liittymispäivästä lähtien, pöytäkirjaa olisi sovellettava väliaikaisesti mainitusta päivästä,
ON HYVÄKSYNYT TÄMÄN PÄÄTÖKSEN:
1 artikla
Annetaan valtuutus allekirjoittaa Euroopan yhteisön ja sen jäsenvaltioiden sekä San Marinon tasavallan yhteistyöstä ja tulliliitosta tehtyyn sopimukseen liitettävä, Kroatian osallistumista sopimuspuolena kyseiseen sopimukseen sen Euroopan unioniin liittymisen vuoksi koskeva pöytäkirja Euroopan unionin ja sen jäsenvaltioiden puolesta sillä varauksella, että mainitun pöytäkirjan tekeminen saatetaan päätökseen.
Pöytäkirjan teksti on liitetty tähän päätökseen.
2 artikla
Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionin puolesta.
3 artikla
Sopimusta sovelletaan sen tekemistä varten tarvittavien menettelyjen päätökseen saattamiseen asti väliaikaisesti sen 5 artiklan mukaisesti 1 päivästä heinäkuuta 2013 luken.
4 artikla
Tämä päätös tulee voimaan päivänä, jona se hyväksytään.
Tehty Brysselissä 7 päivänä lokakuuta 2013.

Labels: 3
18
15
5